Хиченс је познат по својим оштрим критикама јавних личности, међу којима су и Хенри Кисинџер, Бил Клинтон, Хилари Клинтон, Мајка Тереза и четрнаести Далај Лама. Захваљујући свом агресивном стилу дебатовања, постао је уједно хваљена и контроверзна фигура. У почетку своје каријере политичког посматрача и полемичара истакнуо се у новинама и часописима с леве стране политичког спектра у Уједињеном Краљвству и Сједињеним Државама. Године 1989, се започео дистанцирати од уходане левице, након по његовим речима „млаке реакције“ европске левице на фатву за убиство Салмана Рушдија. Терористички напади 11. септембра 2001. су оснажили његову подршку интервенционистичкој спољној политици Сједињених Држава, и гласну критику онога што је називао „фашизмом с исламским лицем“. Због многих чланака у којима изражава подршку Рату у Ираку проглашен је неоконзервативцем те стекао пежоративни надимак "Блиткон", док он сам инсистира да није „конзервативац било које врсте“ .